P5.+Interogari

=Despre tipurile de interogări= Interogările se utilizează pentru a vizualiza, modifica şi analiza datele în diverse moduri. Aveţi posibilitatea să le utilizaţi ca sursă de înregistrări pentru formulare, rapoarte şi pagini de acces la date. Există câteva tipuri de interogări în Microsoft Access.

=
O interogare de selecţie este tipul cel mai obişnuit de interogare. Aceasta preia date din unul sau mai multe tabele şi afişează rezultatele într-o foaie de date, unde este posibilă actualizarea înregistrărilor (cu anumite restricţii). De asemenea, aveţi posibilitatea să utilizaţi o interogare de selecţie pentru a grupa înregistrări şi calcula sume, numărări, medii şi alte tipuri de totaluri.======

=
O interogare cu parametri este o interogare care, atunci când se execută, afişează propria casetă de dialog care solicită informaţii, cum ar fi criterii pentru preluarea de înregistrări sau o valoare de inserat într-un câmp. Aveţi posibilitatea să proiectaţi interogarea pentru mai multe informaţii; de exemplu, pentru două date calendaristice. Access are posibilitatea să preia toate înregistrările care se află între cele două date.====== Interogările cu parametri sunt convenabile pentru utilizarea ca bază pentru formulare, rapoarte şi pagini de acces la date. De exemplu, aveţi posibilitatea să creaţi un raport lunar de salarii pe baza unei interogări cu parametri. Când imprimaţi raportul, Access afişează o casetă de dialog care vă cere luna pentru care doriţi raportul. Introduceţi numele lunii şi Access imprimă raportul corespunzător.

O interogare de acţiune este o interogare care modifică sau deplasează mai multe înregistrări cu o singură operaţie. Există patru tipuri de interogări de acţiune:

 * **Interogări de ştergere.** O interogare de ştergere şterge un grup de înregistrări dintr-un tabel sau din mai multe tabele. De exemplu, se poate utiliza o interogare de ştergere pentru a elimina produse a căror livrare s-a întrerupt sau pentru care nu sunt comenzi. Cu ajutorul interogărilor de ştergere, se şterg întotdeauna înregistrările întregi, nu numai câmpurile selectate din înregistrări.
 * **Interogări de actualizare.** O interogare de actualizare efectuează modificări globale asupra unui grup de înregistrări dintr-un tabel sau din mai multe tabele. De exemplu, aveţi posibilitatea să creşteţi preţurile cu 10% pentru toate produsele lactate sau să creşteţi salariul cu 5% pentru o anumită categorie de angajaţi. Cu o interogare de actualizare, aveţi posibilitatea să modificaţi datele din tabelele existente.
 * **Interogare de adăugare.** O interogare de adăugare adaugă un grup de înregistrări provenind de la unul sau de la mai multe tabele la sfârşitul unuia sau al mai multor tabele. De exemplu, să presupunem că aveţi noi clienţi şi o bază de date care conţine tabelul cu informaţii despre aceşti clienţi. Pentru a evita tastarea tuturor informaţiilor în baza de date, aţi prefera să o adăugaţi la tabelul propriu Clienţi.
 * **Interogare de creare tabel.** O interogare de creare tabel creează un nou tabel din toate datele sau dintr-o parte a datelor dintr-un tabel sau din mai multe. Interogările de creare tabel sunt utile pentru crearea de tabele pentru a fi exportate la alte baze de date Microsoft Access sau la tabele istoric, care conţin înregistrări vechi.